Diari Oficial de la Generalitat Valenciana


Sumari del DOGV 6884, del 18-10-2012 (2012/9399)

RESOLUCIÓ de 17 de juliol de 2012, de la Direcció General d'Energia de la Conselleria d'Economia, Indústria i Comerç, per la qual s'atorga autorització administrativa per a la construcció de la nova línia aèria de transport secundari d'energia elèctrica a 220 kV, doble circuit, d'entrada/eixida en la ST Godelleta des de la L/Catadau-Torrent, en els termes municipals de Turís i Godelleta, província de València, s'aprova el projecte tècnic d'execució i es declara, en concret, la seua utilitat pública. Expedient número ATLINE/2010/83/46.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6884

Data del DOGV
:   18-10-2012

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2012/9399


Data del document
:   17-07-2012

Organisme emissor
:   Conselleria d'Economia, Indústria i Comerç

Tipus de document
:   Resolució

Descriptors 

:   * empresa privada

RESOLUCIÓ de 17 de juliol de 2012, de la Direcció General d'Energia de la Conselleria d'Economia, Indústria i Comerç, per la qual s'atorga autorització administrativa per a la construcció de la nova línia aèria de transport secundari d'energia elèctrica a 220 kV, doble circuit, d'entrada/eixida en la ST Godelleta des de la L/Catadau-Torrent, en els termes municipals de Turís i Godelleta, província de València, s'aprova el projecte tècnic d'execució i es declara, en concret, la seua utilitat pública. Expedient número ATLINE/2010/83/46. [2012/9399]  
Vist l'escrit presentat per Red Eléctrica de España, SAU, domiciliada als efectes de notificacions a 28474 Alcobendas (Madrid), passeig dels Gaitanes 177, en data 10 de febrer de 2010 davant del Servici Territorial d'Energia de València, pel qual sol·licitava la concessió de l'autorització administrativa per a la construcció de la nova línia aèria de transport d'energia elèctrica a 220 kV, doble circuit, d'entrada/eixida en la ST Godelleta, des de la L/Catadau-Torrente, en els termes municipals de Turís i Godelleta, província de València, l'aprovació del projecte tècnic d'execució i la declaració, en concret, de la seua utilitat pública. (ATLINE/2010/83/46).  
Al mencionat escrit, s'adjunta el projecte tècnic de l'esmentada instal·lació, firmat pel tècnic competent.  
Vist que, d'acord amb el que establix l'article 36.3 de la Llei 54/1997 de 27 de novembre, del Sector Elèctric, i el Decret 88/2005, de 29 d'abril, regulador dels procediments d'autorització d'instal·lacions de producció, transport i distribució d'energia elèctrica, són competència de la Generalitat, esta Direcció General d'Energia va sol·licitar a la Direcció General de Política Energètica i Mines del Ministeri d'Indústria, Turisme i Comerç, un informe a fi de consignar les possibles afeccions de la projectada instal·lació als plans de desenrotllament de la xarxa, a la gestió tècnica del sistema i al règim econòmic regulat en la vigent normativa elèctrica.   
  
A l'efecte, en data 26 de maig de 2010, consta l'informe per mitjà del qual s'indica que vist el document de Planificació dels Sectors d'Electricitat i Gas 2008-2016, aprovat per Acord del Consell de Ministres, de data 30 de maig de 2008, s'emet un informe favorable als efectes previstos en l'article 36.3 de la Llei 54/1997, del Sector Elèctric, i en l'article 114 del Reial Decret 1955/2000, respecte a la instal·lació sol·licitada.  
Atés que la informació pública de l'esmentada sol·licitud va ser feta en el Diari Oficial de la Comunitat Valenciana del dia 24 de maig de 2010, en el Butlletí Oficial de la Província de València de 19 de maig de 2010, en el diari Las Provincias de data 21 de maig de 2010 i en el tauler d'anuncis dels ajuntaments de Turís i Godelleta, municipis afectats pel projecte, i va complementar-se posteriorment a través d'anuncis en el Diari Oficial de la Comunitat Valenciana del dia 27 de juliol de 2010, en el Butlletí Oficial de la Província de València de 17 de juliol de 2010, en el diari Las Provincias de data 23 de juliol de 2010 i en el tauler d'anuncis dels ajuntaments de Turís i Godelleta, als efectes previstos en l'article 9 del citat Decret 88/2005, de 29 d'abril, en l'article 144 del Reial Decret 1955/2000, d'1 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions d'energia, en l'article 9 del Reial Decret Legislatiu 1/2008, d'11 de gener, pel qual s'aprova el text refós de la Llei d'Avaluació Ambiental, en el Decret 162/1990, de 15 d'octubre, pel qual s'aprova el Reglament d'Impacte Ambiental modificat pel Decret 32/2006, de 10 de març, i en el Decret 120/2006, d'11 d'agost, pel qual s'aprova el Reglament de Paisatge de la Comunitat Valenciana.   
  
D'acord amb la documentació que hi ha en l'expedient han sigut presentades les al·legacions següents a la instal·lació projectada :  
- Mª Dolores Ruiz Franco, Sra. Alicia Vicente Morell, Sra. Ana Mª García Ibáñez, Sr. Francisco López Ruiz, Sr. Antonio Espert Criat, Sra. Rosa María Hernández Martínez, Sr. Esteban Carrascosa Ruiz, Sra. Carmen Mingacho Latorre, Sra. Vicenta Tarín Arnau, i Sra. Mª Luisa Lila Alepuz, per mitjà d'escrits independents però d'idèntic contingut manifesten en síntesi la seua oposició a la instal·lació projectada pels motius dels efectes perjudicials que esta fa sobre la salut de les persones, l'impacte visual que actuarà negativament sobre el desenrotllament turístic de la zona, així com els danys i perjuís econòmics dels afectats per la construcció de la instal·lació. Al seu torn es proposen determinades mesures en cas d'execució de la instal·lació projectada.  
- María Teresa Genovés Franco, manifesta la seua disconformitat amb l'actuació i sol·licita que s'acorde la modificació del traçat plantejat basant-se en les propostes d'esta part.  
- José Sancho Balaguer, manifesta la seua disconformitat amb la instal·lació projectada, i sol·licita que esta no afecte la parcel·la de la seua propietat, així com que es faça la valoració independent del sòl i el vol afectat per la instal·lació. Igualment sol·licita la reposició de l'accés a la parcel·la en condicions adequades i, també, la indemnització per ràpida ocupació i el premi per afecció previst en la norma.  
  
Igualment consta la presentació de relació de firmes arreplegades en contra de la instal·lació projectada, que manifestant la seua oposició a la instal·lació.  
Remeses les al·legacions expressades a l'empresa peticionària perquè donara la conformitat o formulara els inconvenients que estimara procedents, esta va emetre la resposta respecte a les qüestions suscitades, i va indicar: a) Respecte als aspectes epidemiològics, cal assenyalar que els estudis realitzats durant els últims anys conclouen de forma categòrica que els camps elèctrics i magnètics generats per les línies elèctriques d'alta tensió no suposen un risc per a la salut pública; b) que l'impacte visual ha sigut analitzat en l'estudi d'impacte ambiental, s'ha evitat afectar les zones de major valor ambiental susceptibles de protecció; c) que en relació als perjuís econòmics que puguen derivar-se de la instal·lació projectada seran adequadament i suficientment compensats per mitjà d'un procediment per a determinar el preu just, en cas d'impossibilitat de mutu acord d'acord amb la normativa vigent; i d) que en relació a les mesures proposades es considera que el traçat s'ha ajustat el màxim possible a vials i terrenys de naturalesa pública a fi de minimitzar l'efecte sobre particulars.  
  
Respecte a les manifestacions abocades per la Sra. María Teresa Genovés Franco, la peticionària manifesta la impossibilitat d'emetre pronunciament respecte dels traçats alternatius proposats per la titular de la parcel·la en tant que no queden definides les implicacions tècniques conseqüència del projecte d'ampliació de la CV-424. Així mateix i respecte a les manifestacions formulades pel Sr. José Sancho Balaguer s'assenyala que el traçat s'ha ajustat el màxim possible a vials i terrenys de naturalesa pública a fi de minimitzar l'efecte sobre particulars. Així mateix i respecte als efectes econòmics estos seran compensats d'acord amb la legislació vigent.  
Atés que de conformitat amb el que preveu l'article 9 del Reial Decret Legislatiu 1/2008, d'11 de gener, s'ha procedit a emetre consulta a les administracions públiques afectades per a la definició de l'amplitud i del nivell de detall de l'estudi d'impacte ambiental.  
  
Vist que conforme al mencionat Decret 88/2005 es va traslladar als Ajuntaments de Turís i Godelleta la separata del projecte de la instal·lació sol·licitada per afectar béns, instal·lacions, obres o servicis, centres o zones dependents d'eixes entitats, a l'efecte que manifestaren la conformitat o l'oposició, i simultàniament es va traslladar als referit ajuntaments, d'acord amb l'article 75 de la Llei 16/2003, de 17 de desembre, i amb l'article 72 de la Llei 16/2008, de 22 de desembre, ambdós de Mesures Fiscals, de Gestió Administrativa i Financera i d'Organització de la Generalitat, i sol·licitar l'informe sobre l'adaptació del projecte al planejament urbanístic que siga d'aplicació.  
  
- L'Ajuntament de Godelleta, per mitjà de la presentació de sengles escrits de dates 23 d'abril i 14 de maig de 2010, va informar desfavorablement la instal·lació projectada, a l'assenyalar que: 1. La parcel·la on pretén situar-se la subestació està classificada com de no urbanitzable comú, no obstant alguns trams de la línia podrien afectar sòl no urbanitzable de protecció de determinades infraestructures com són les carreteres CV-416 i la CV-417, el Barranc del Murtal i la via pecuària Canal Reial de Conca, a més del Pla d'Acció Territorial de caràcter sectorial de corredors d'infraestructures de la Comunitat Valenciana, que condicionaria de forma negativa el desenrotllament economicosocial actual i futur dels terrenys afectats i dels futurs desenrotllaments urbanístics, que podrien causar importants i greus limitacions en la valoració del patrimoni natural, paisatgístic, cultural, socioeconòmic de tota l'àrea compromesa; 2. Els possibles perills derivats dels camps electromagnètics originats en els entorns de les instal·lacions; i 3. Que es tracta d'una activitat potencialment perillosa i per tant hauria de mantindre's a una distància de 2.000 metres a comptar del nucli més pròxim de població agrupada.   
Els informes presentats van ser traslladats a l'empresa sol·licitant, que va manifestar allò que el seu dret li conferix i, en síntesi, declara:1. Que conforme la normativa actual no són indemnitzables els perjuís sobre les expectatives basades en possibles usos futurs del sòl, així mateix els cultius agrícoles són en general compatibles amb este tipus d'instal·lacions, establint-se segons la normativa vigent, i en cas que no s'aconseguisca un acord amb els propietaris dels terrenys, la compensació econòmica a través del corresponent procediment per a la determinació del preu just. Igualment s'assenyala, des del punt de vista ambiental, que l'impacte visual ha sigut analitzat en l'estudi d'impacte ambiental, evitant afectar les zones de major valor ambiental susceptibles de protecció; 2. Respecte als pretesos efectes sobre la salut al·legats, la comunitat científica internacional està d'acord en què l'exposició als camps elèctrics i magnètics de freqüència industrial generats per les instal·lacions elèctriques d'alta tensió no suposa un risc per a la salut pública; i 3. La normativa vigent establix una distància mínima de les instal·lacions als nuclis de població, per a evitar riscos d'electrocució, que s'han respectat en tot moment en l'avantprojecte de la instal·lació.  
  
Per part de l'Ajuntament de Godelleta es va emetre una resposta al referit informe emés per la peticionària, i va manifestar novament la seua oposició a la instal·lació projectada. Donat el trasllat de l'informe a l'empresa peticionària esta va reiterar-se en les seues manifestacions anteriorment exposades.   
No figura en l'expedient la resposta de l'informe sol·licitat a l'Ajuntament de Turís, tot i la reiteració efectuada.  
Vist que d'acord amb el que establix el Decret 88/2005, de 29 d'abril, es va remetre la separata del projecte tècnic de la instal·lació a les distintes administracions, organismes i empreses de servici públic o d'interés general afectats per la instal·lació elèctrica, a fi de que emeteren, si fóra procedent, els oportuns condicionats, concretament als següents:  
- Direcció Territorial de Cultura de la Conselleria de Cultura i Esport, la qual va remetre un informe on indicava la necessitat de l'obtenció de l'informe vinculant previst en la Llei del Patrimoni Cultural Valencià, per a la qual cosa s'haurà de dur a terme una prospecció arqueològica, que haurà de sotmetre's a la corresponent autorització.  
- Servici Territorial d'Ordenació del Territori de la Conselleria de Medi Ambient, Aigua, Urbanisme i Habitatge, el qual va remetre un informe on manifesta que basant-se en la normativa del Patricova, i respecte a la possible afecció al PAT del Corredor d'Infraestructures de la Comunitat Valenciana, l'àmbit d'actuació del projecte d'execució de la instal·lació, no està afectat.  
- Iberdrola Distribució Elèctrica, SAU, manifesta la seua conformitat amb la instal·lació respecte de l'afecció a les línies de 20 kV d'acord amb el que disposa el projecte i segons la reglamentació vigent.  
- Telefónica d'España, SAU, manifesta la seua conformitat a l'execució dels treballs, amb els condicionats genèrics que es contenen en l'informe emés.  
- La Confederació Hidrogràfica del Xúquer emet l'informe favorable a la instal·lació projectada amb les condicions particulars i generals que es contenen en l'informe esmentat.  
- La Demarcació de carreteres de l'Estat del Ministeri de Foment manifesta la no afecció de la instal·lació projectada.  
- L'Àrea de carreteres de la Diputació de València després d'informar desfavorablement la instal·lació projectada, en tant que el suport T11 està dins de la reserva viària del projecte B-231: Projecte bàsic de duplicació de calçada de la CV-424: via d'alta capacitat. Este informe va ser traslladat a l'empresa sol·licitant, la qual va procedir a la modificació de la ubicació del suport T11, i com a resultat del qual s'emet, per part de l'Àrea de Carreteres de la Diputació de València l'informe favorable a la instal·lació projectada.   
- La Direcció General d'Obres Publiques de la Conselleria d'Infraestructures i Transport, manifesta la no afecció de la instal·lació projectada.  
Traslladats els informes contestats a l'empresa sol·licitant, manifesta la seua conformitat amb el seu contingut.   
Atés que per part de l'empresa peticionària es presenta la memòria de les noves afeccions en les parcel·les 10, 11, 83, 9008 i 9024 del Polígon 12 i en les parcel·les 3, 4 i 9047 del Polígon 13, del terme municipal de Godelleta, pel canvi d'ubicació del suport T11 provocat per l'afecció al projecte B-231: Projecte bàsic de duplicació de calçada de la CV-424: via d'alta capacitat, s'inicia de nou el tràmit d'audiència als afectats.   
  
D'acord amb la documentació que hi ha a l'expedient han sigut presentades les següents al·legacions a la instal·lació projectada:  
- L'Ajuntament de Godelleta, per mitjà de la presentació de sengles escrits de dates 7 de març i 20 d'abril de 2011 reitera la seua oposició a la instal·lació projectada.  
Vist que el Servici Territorial d'Energia de València, ha informat favorablement la instal·lació sol·licitada.  
Atés que amb data 24 d'octubre de 2011 el director general d'Avaluació Ambiental i Territorial de la Conselleria d'Infraestructures, Territori i Medi Ambient va dictar la declaració d'impacte ambiental estimant acceptable, als efectes ambientals únicament, i sense perjuí de l'obtenció prèvia de les autoritzacions sectorials que hi siguen d'aplicació, el projecte d'execució de la línia de transport d'energia elèctrica a 220 kV, doble circuit, d'entrada/eixida en la ST Godelleta des de la L/Catadau-Torrent, promogut per Red Eléctrica de España, SAU, en els termes municipals de Turís i Godelleta, província de València, sempre que este es desenrotlle amb les previsions del projecte, l'estudi d'impacte ambiental i la resta de documentació que hi ha en l'expedient, i amb els condicionants que es recullen en la part dispositiva de la present resolució.   
Vist que el projecte presentat disposa entre la seua documentació amb els plans pertinents a escala adequada, està suficientment detallat i conté una relació concreta i individualitzada dels béns i drets afectats.  
  
Vist que la sol·licitud i la documentació adjunta reunix una definició i concreció de les característiques tècniques que garantixen la més seguretat i millor funcionalitat de la instal·lació projectada, els quals són els paràmetres que condicionen i obliguen principalment a adoptar l'establiment de la instal·lació elèctrica, amb independència de les afeccions que a tercers puguen representar, i això sense perjuí d'indemnitzar adequadament les mateixes.  
Vist que d'acord amb la sol·licitud i el projecte presentat la construcció de la instal·lació sol·licitada està motivada pel mallat de la xarxa de transport a la província de València, en particular, i de tot el sud-est d'Espanya, en general, amb l'objectiu d'incrementar la fiabilitat del subministrament de la zona, així com de millorar la seua qualitat.  
  
Atés d'aplicació el que disposen els articles 73, 74 i 75 de la Llei 16/2003, de 17 de desembre, de Mesures Fiscals, de Gestió Administrativa i Financera, i d'Organització de la Generalitat Valenciana.  
  
Vist que la present instal·lació a l'estar radicada íntegrament en territori de la Comunitat Valenciana, i no estar enquadrada dins de les previstes en l'article 3.2.a de la Llei 54/1997, de 27 de novembre, del Sector Elèctric, que corresponen a l'Administració General de l'Estat, la Generalitat Valenciana és la competent per a la seua tramitació i autorització.  
Vist que la sol·licitud ha complit els tràmits establits en la Llei 54/1997, de 27 de novembre, i en el Reial Decret 1955/2000, d'1 de desembre, així com en el Decret 88/2005, de 29 d'abril.  
Atés que esta Direcció General és competent per a la resolució del present expedient, d'acord amb el que disposa l'article 17 del Decret 97/2011, de 26 d'agost, del Consell de la Generalitat, pel qual s'aprova el Reglament Orgànic i Funcional de la Conselleria d'Economia, Indústria i Comerç, en la seua redacció donada pel Decret 122/2011, de 16 de setembre.  
Esta Direcció General d'Energia resol:  
  
  
  
Primer  
Atorgar a Red Eléctrica de España, SAU, l'autorització administrativa per a la construcció de la nova línia aèria de transport secundari d'energia elèctrica a 220 kV, doble circuit, d'entrada/eixida en la ST Godelleta des de la L/Catadau-Torrent en els termes municipals de Turís i Godelleta, província de València, les característiques tècniques principals de la qual són les següents:  
- Característiques:  
- Tensió nominal: 220 kV (categoria especial).  
- Freqüència: 50 Hz.  
- Tipologia constructiva: aèria.  
- Potència màxima a transportar per circuit: 894 MVA.  
- Nombre de circuits: dos.  
- Nombre de conductors per fase: dos.  
- Tipus de conductor: Còndor AW, de secció total 454'50 mm².   
- Cables a terra: dos.   
- Aïllament: compòsit tipus 10.  
- Suports: en total 22 de tipus metàl·lic organitzats en forma de zelosia.  
- Longitud total 7,203 km.  
- Longituds parcials:  
  
  
  
- Pressupost: dos milions huit-cents cinquanta mil cinc-cents vint-i-tres euros (2.850.523 €).  
   
Segon  
Aprovar el projecte d'execució, firmat pel tècnic competent, per a la construcció de la instal·lació esmentada en el punt primer de la present resolució.  
La present autorització i aprovació de projecte queda sotmesa a les condicions següents:  
a) Conforme el títol VI de la Llei 54/1997, de 27 de novembre, l'atorgament es fa sense perjudici de les concessions i autoritzacions que calguen, d'acord amb altres disposicions que resulten aplicables i en especial les relatives a l'ordenació de territori i al medi ambient.  
  
b) Les instal·lacions hauran d'executar-se segons el projecte aprovat. En cas que siga necessari introduir modificacions respecte de la documentació presentada, el titular de la present autorització haurà de sol·licitar a esta Direcció General l'aprovació corresponent.  
c) El termini d'execució de l'obra serà de deu mesos a comptar des de l'endemà a aquell en què s'obtinga la disponibilitat legal per a procedir a l'ocupació material de tots els terrenys necessaris per a l'execució de les instal·lacions. No obstant això, amb anterioritat a la finalització del dit termini, Red Eléctrica de España, SAU, podrà sol·licitar una ampliació a través d'una sol·licitud motivada davant d'este òrgan directiu.   
d) El titular retrà compte de l'acabament de les obres al Servici Territorial d'Energia de València als efectes de la sol·licitud d'autorització d'explotació, a la qual s'adjuntarà un certificat de direcció i final d'obra subscrit per un tècnic facultatiu competent, el qual acreditarà que és conforme als reglaments tècnics en la matèria, d'acord amb el que s'establix en la normativa vigent per als projectes d'instal·lacions elèctriques i igualment respecte a l'autorització administrativa i el projecte d'execució aprovat.  
e) L'Administració deixarà sense efecte la present resolució en qualsevol moment en què observe l'incompliment de les condicions que s'han imposat.  
f) Les d'orde mediambiental establides en la Declaració d'Impacte Ambiental, de 24 d'octubre de 2011, del director general d'Avaluació Ambiental i Territorial de la Conselleria d'Infraestructures, Territori i Medi Ambient següents:  
1. S'adoptaran els condicionants establits en els informes sectorials emesos per a l'actuació.  
2. Finalitzades les obres, es restauraran a les seues condicions inicials tant les infraestructures de l'entorn del traçat que puguen estar danyades, així com el terreny utilitzat com a plataformes de treball i accessos auxiliars, per als quals es procedirà a la seua descompactació.  
3. El traçat de la línia elèctrica haurà de deixar sense afecció la via pecuària Canal Reial de Conca, i s'ha d'assegurar durant la realització de les obres necessàries i després d'estes, el trànsit ramader i els usos compatibles i complementaris contemplats per la Llei 3/1995, de 23 de març, de Vies Pecuàries.  
4. El traçat de la línia elèctrica ha d'assegurar que discorre fora del traçat reservat per al Pla d'Acció Territorial de Corredors d'Infraestructures de la Comunitat Valenciana, aprovat pel Decret 78/2005, de 15 d'abril.  
5. Haurà d'assegurar-se la ubicació dels suports fora de les servituds de les infraestructures viàries existents. En este sentit, el traçat de la línia elèctrica haurà d'assegurar que cap suport afecta la zona de reserva viària del projecte B-231/PB: Projecte bàsic de duplicació de calçada de la CV-424: via de capacitat.  
6. El promotor haurà de comunicar a l'òrgan ambiental, amb la suficient antelació, la data de començament de l'execució del projecte, d'acord amb l'article 4 del Reial Decret Legislatiu 1302/1986, de 28 de juny, modificat per la Llei 9/2006, de 28 d'abril, i incorporat en l'article 14 del Reial Decret Legislatiu 1/2008, d'11 de gener.  
7. Qualsevol modificació o ampliació del projecte presentat, així com qualsevol impacte ambiental no previst en l'Estudi d'Impacte Ambiental que puga detectar-se, haurà de ser comunicat a l'òrgan ambiental competent, el qual establirà, si és procedent, l'aplicació de noves mesures correctores.  
  
Tercer  
Declarar, en concret, la utilitat pública per a l'establiment de la línia elèctrica autoritzada en el punt primer de la present resolució, la qual cosa porta implícita la necessitat d'ocupació dels béns i drets afectats i implica la seua ocupació urgent, a l'efecte de l'article 52 de la Llei d'Expropiació Forçosa, concretant-se en una afecció a les finques particulars, incloses en la relació de l'annex I, amb l'abast i els efectes previstos en l'article 56 de la Llei 54/1997, de 27 de novembre i els articles 157.1, 158, 159, 160 i 162.3 del Reial Decret 1955/2000, d'1 de desembre.  
  
Quart  
Publicar i notificar la present resolució, d'acord amb el que establix l'article 10 del Decret 88/2005, de 29 d'abril, amb l'advertiment que la seua publicació es realitzarà igualment als efectes que determina l'article 59.5 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, de notificació de la present resolució als titulars desconeguts o amb domicili ignorat o a aquells en què, intentada la notificació, no s'haja pogut practicar.  
  
  
  
ANNEX I  
  
Relació de béns i drets afectats del projecte: línia de transport d'energia elèctrica E/S 220 kV, SE Godelleta L/Catadau-Torrent  
  
Termes municipals de Turís i Godelleta, província de València  
  
  
  
  
  
\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*  
  
  
Anexo I  
  
Relación de bienes y derechos afectados del proyecto: Línea de transporte de energía eléctrica E/S 220 kV, SE Godelleta L/Catadau-Torrente.   
  
Términos municipales de Turís y Godelleta, provincia de Valencia.  
  
  
Contra la present resolució, que no posa fi a la via administrativa, podrà interposar-se recurs d'alçada davant del secretari autonòmic d'Economia, Indústria i Comerç en el termini d'un mes, comptat des de l'endemà de la seua notificació, d'acord amb el que establix l'article 115 de la Llei 30/1992, de 26 de novembre, del Règim Jurídic de les Administracions Públiques i del Procediment Administratiu Comú.  
  
  
València, 17 juliol de 2012.- El director general d'Energia: Antonio Cejalvo Lapeña.